Aqrar Tədqiqatlar Mərkəzi

Aqrar Tədqiqatlar Mərkəzi (ATM) — Azərbaycan Respublikası Kənd Təsərrüfatı Nazirliyinin tabeliyində publik hüquqi şəxs.

 Tarixi 
Azərbaycan Elmi-Tədqiqat Kənd Təsərrüfatının İqtisadiyyatı və Təşkili İnstitutu Azərbaycan SSR Nazirlər Sovetinin 8 may 1962-ci il tarixli qərarı ilə təsis edilmişdir.İsmət Abasov, "Ərzaq təhlükəsizliyi və kənd təsərrüfatının prioritet istiqamətləri", Bakı, "Elm və təhsil" 2011.

17 aprel 2015-ci ildən Azərbaycan Kənd Təsərrüfatının İqtisadiyyatı  Elmi-Tədqiqat İnstitutu adını daşımışdır"Azərbaycan Aqrar-Elm Mərkəzinin və onun tabeliyindəki elmi-tədqiqat institutlarının strukturunun təkmilləşdirilməsi haqqında"  Azərbaycan Respublikası Nazirlər Kabinetinin 17 aprel 2015-ci il tarixli, 109 nömrəli Qərarı. e-qanun.az. 

Azərbaycan Respublikasının Prezidenti İlham Əliyevin 22 may 2018-ci il tarixli Fərmanına əsasən Kənd Təsərrüfatı Nazirliyinin tabeliyində Kənd Təsərrüfatının İqtisadiyyatı Elmi Tədqiqat İnstitutu bazasında Aqrar Tədqiqatlar Mərkəzi publik hüquqi şəxsi yaradılmışdır.

 Fəaliyyəti 
Ümumilikdə Aqrar Tədqiqatlar Mərkəzinin fəaliyyəti hər ilin əvvəlində Elmi Şuranın iclasının qərarı ilə təsdiq olunan İş Planına əsasən 5 istiqamət üzrə qruplaşdırılmışdır:</big>
 Məlumat bazalaraının yaradılması
 Monitorinq və qiymətləndirmə
 Diaqnostika və təhlil
 Elmi tədqiqatlar
 Doktorantura təhsili

 Məlumat bazaları 
Mərkəzdə 5 altqrup üzrə məlumat bazaları yaradılır:
 Elektron Kənd Təsərrüfatı İnformasiya Sistemi

 Kənd Təsərrüfatı Sahəsi üzrə Statistik Məlumatlar Bazası
 Fermer Təsərrüfatı Məlumatlarının Monitorinqi Sistemi
 Kənd Təsərrüfatı Məhsullarının Qiymət Bazası
 Coğrafi Məlumatlar Bazası

 Doktorantura təhsili 
Aqrar Tədqiqatlar Mərkəzi kənd təsərrüfatının iqtisadiyyatı və aqrar siyasət məsələləri üzrə yüksək ixtisaslı kadrların hazırlığı üzrə təhsil proqramına malikdir. Bu proqram üzrə siyasətin əsasını yüksək bilik, müasir tədqiqat üsullarının öyrənilməsi və yerli şəraitdə tətbiqi, çevik, qarşıya qoyulmuş problemləri həll etmək bacarıqları olan tədqiqatçı mütəxəssislərin hazırlığı təşkil edir. Mərkəzdə kənd təsərrüfatının iqtisadiyyatı ixtisası üzrə fəlsəfə doktoru və elmlər doktoru proqramları həyata keçirilir və bu proqramlar üzrə yüksək ixtisaslı kadrlar hazırlanır. Doktorantura pilləsində təhsil əyani və qiyabi formalarda aparılır. Hazırlıq prosesində dissertasiya mövzuları müəyyən edilir, dissertasiyaları yüksək peşəkarlıqla yerinə yetirmələri üçün doktorantlara müvafiq təlimatlar və metodiki dəstək verilir, mütəmadi olaraq müzakirələr keçirilir və fəaliyyətləri dəyərləndirilir.

 Nəşrlər 
Mərkəzin ildə iki dəfə olmaqla "Kənd Təsərrüfatının İqtisadiyyatı" (Azebaijanian journal of Agricultural Economics) adlı elmi-praktik jurnalı nəşr olunur. Jurnalda 3 dildə (azərbaycan, ingilis, rus) elmi məqalələr dərc edilir.

Mərkəz tərəfindən kənd təsərrüfatı ilə bağlı əsas statistik göstəriciləri özündə əks etdirən Kənd Təsərrüfatı Aylıq İnformasiya Bülleteni (azərbaycan və ingilis dillərində) və Kənd Təsərrüfatı və Ərzaq Məhsulları üzrə Dünya Bazarı Konyukturasına dair Aylıq Qısa İcmal hazırlanır.

2023-cü ildə Aqrar Tədqiqatlar Mərkəzində "Azərbaycan Respublikasında 2023-cü ilin "Heydər Əliyev İli" elan edilməsi ilə bağlı Tədbirlər Planı"nın icrası üzrə Kənd Təsərrüfatı Nazirliyinin əmri ilə təsdiq edilmiş İş Planına uyğun olaraq "Azərbaycanda aqrar sahənin inkişafında Ümummilli Lider Heydər Əliyevin rolu" adlı kitab hazırlanaraq nəşr etdirilib.

 İstinadlar